Klaus Bondam

Klaus Jesper Bondam (født 19. november 1963 i Aakirkeby) er skuespiller, lydbogsindlæser, radikal politiker og tidligere borgmester i København for først Teknik- og Miljøforvaltningen og senere Beskæftigelses- og Integrationsområdet samt medlem af Økonomiudvalget. Han har efterfølgende været Institutleder ved Det Danske Kulturinstitut i Bruxelles. Fra 2014 til 2022 var han direktør i Cyklistforbundet.

Opvækst og uddannelse 
Klaus Bondam er født i Aaker ved Aakirkeby på Bornholm men flyttede tidligt med sin familie til Frederikssund på Sjælland. 
Allerede i gymnasietiden var Bondam politisk aktiv i Danske Gymnasieelevers Sammenslutning.

Han blev uddannet skuespiller på Odense Teater i perioden 1988-1992.

Karriere 
Efter nogle år som skuespiller i forskellige sammenhænge, blev han chef for Grønnegårds Teatret i 1996. Han fortsatte som chef for Folketeatret i 2003 men fratrådte i 2005 for at hellige sig kommunalpolitik.

Bondam meldte sig ind i Det Radikale Venstre i 1997 og blev valgt ind i Københavns Borgerrepræsentation ved kommunalvalget i 2001. Ved kommunalvalget i 2005 blev han genvalgt, og ved konstitueringsforhandlingerne blev han borgmester for Teknik- og Miljøforvaltningen. I 2010 fik han nyt ansvarsområde som Beskæftigelses- og Integrationsborgmester og medlem af Økonomiudvalget. 

Han var i årene 2004 - 2006 formand for Krogerup Højskole.

Klaus Bondam stoppede som borgmester ved udgangen af 2010, idet han den 1. januar 2011 flyttede til Belgien og tiltrådte en stilling som institutleder ved Det Danske Kulturinstitut i Bruxelles, der dækker Belgien, Holland og Luxembourg. I februar 2014 vendte han hjem til Danmark, hvor han blev ny direktør i Dansk Cyklist Forbund, som i oktober samme år skiftede navn til Cyklistforbundet.

Privatliv 
Han er oldebarn af Axel Jarl.

Han er gift med landskabsarkitekten Jacob Kamp og bosat i Odsherred.

Filmografi 
 Festen (1998) – Toastmasteren
 Mimi og madammerne (1998) – Betjent 2
 Mifunes sidste sang (1999) – Præst
 Den eneste ene (1999) – Præst/Vikar
 Slip hestene løs (2000) – Advokat
 Et rigtigt menneske (2001) – Ulrik
 Monas verden (2001) – Don J
 En kort en lang (2001) – Præsten
 Lykkevej (2003) – Henrik
 Inkasso (2004) – Sune

Tv-serier 
 Taxa, afsnit 5 (1997) – Børsmægler
 Lex & Klatten (1997) – Speaker
 Edderkoppen (2000) – Gylling
 Skjulte spor, afsnit 5-6 (2000) – Simon
 Jul på Kronborg (julekalender) (2000) – Kommunaldirektør Karl Gustafsen
 Nikolaj og Julie, afsnit 20-21 (2003) – Teaterdirektør
 Langt fra Las Vegas (2001-2003) – Niels Buckingham
 Rejseholdet, afsnit 31-32 (2003-2004) – Hagested, Justitsminister
 Krøniken, afsnit 1-2 (2004) – Lærer Arne Dupont
 Klovn, sæson 3, afsnit 8 (2006) – Klaus Bondam

 Tegnefilm 
 Villa, Volvo & Vicki (2004) – Sven
 Den grimme ælling og mig (2005) – Esmeralda
 Der var engang..., afsnit 3 og 15 (2004-2005) – Forskellige stemmer
 Helt Vildt (2006) – Niller
 Rejsen til Saturn'' (2008) – Kurt Maj

Priser og hædersbevisninger 
 2000: Modtager af Kaj Wiltons Hæderslegat
 2002: Modtager af Jørgen Buckhøjs Hæderslegat
 2003: Nomineret til Årets homo ved LGBT Danmarks LGBT-priser
 2005: Nomineret til Årets politiker ved LGBT Danmarks LGBT-priser

Referencer

Eksterne henvisninger 

 
 

Personer fra Aakirkeby
Skuespillere fra Danmark
Tidligere medlemmer af Københavns Borgerrepræsentation fra Det Radikale Venstre
Lydbogsindlæsere
Borgmestre i København
Teaterledere fra Danmark
Medlemmer af Københavns Borgerrepræsentation i 2000-tallet
Personer i Kraks Blå Bog
Borgmestre fra Det Radikale Venstre
Politikere der er LGBT-personer